വാട്ട്സ്ആപ്പ് കോൾ ചെയ്തിട്ട് , ഉദ്ദേശിച്ച വ്യക്തിയെ കിട്ടിയില്ലെങ്കിൽ , അതേ സ്ക്രീനിലൂടെ തന്നെ അയാൾക്ക് വോയ്സ്മെയിൽ അയക്കാനുള്ള ഫീച്ചർ അവതരിപ്പിച്ചു . വോയ്സ് മെസേജിന് സമാനമായി സുഹൃത്ത് കോൾ എടുത്തില്ലെങ്കിൽ അക്കാര്യം അറിയിച്ച് ഒരു സന്ദേശം യൂസറുടെ സ്ക്രീനിലും പോപ്പ് അപ്പായി വരും . മറുതലയ്ക്കലുള്ള ആൾ ഫോൺ എടുത്തില്ലെങ്കിൽ കോളറുടെ സ്ക്രീൻ മുമ്പത്തെ സ്ക്രീനിലേക്ക് പോകുകയാണ് സാധാരണ ചെയ്യാറുള്ളത് . എന്നാൽ പുതിയ അപ്ഡേഷനിൽ കോളർ സ്ക്രീനിലൂടെ തന്നെ വോയ്സ് സന്ദേശമയക്കാനും വീണ്ടും കോൾ ചെയ്യാനും മൂന്ന് പുതിയ ഐക്കണുകളുണ്ട് . കോൾ സ്ക്രീനിലൂള്ള വോയ്സ് മെസേജ് ബട്ടൺ ടാപ്പ് ചെയ്ത് സന്ദേശം റെക്കോർഡ് ചെയ്ത് നേരിട്ട് അയക്കാം . സാധാരണ വോയ്സ് സന്ദേശമായിട്ടായിരിക്കും സ്വീകർത്താവിന് ഈ സന്ദേശം ലഭിക്കുക . ഇപ്പോൾ ഐഫോൺ ഉപയോക്താക്കൾക്ക് വേണ്ടിയാണ് ഈ ഫീച്ചർ എങ്കിലും . വാട്സ്ആപ്പിന്റെ 2.16.229 ആൻഡ്രോയിഡ് അപ്ഡേഷനിലൂടെ ഉടൻ തന്നെ ആൻഡ്രോയ്ഡിലും ഇത്എത്തും .